प्रेस रिव्ह्यू : मोदींच्या गोरेपणाचं गुपित मशरुमच्या मुळाशी\nमोदींचं गोरेपण मशरुममुळे.

एबीपी माझाच्या वृत्तानुसार अल्पेश ठाकोर यांचा एक व्हीडिओ सोशल मीडियावर व्हायरल झाला आहे. या व्हीडिओत ठाकोर यांनी थेट मोदींच्या आहारावर भाष्य केलं आहे. 

गुजरातचे मुख्यमंत्री असताना मोदी बऱ्यापैकी सावळे होते. तेव्हापासूनच ते तैवानवरून आयात केलेले महागडे मशरुम खात आहेत. 80 हजार रुपयांचा एक असे पाच मशरुम दर दिवशी खाल्ल्यामुळेच मोदी यांचा रंग उजळला असून ते टुमटुमीत झाल्याचे ठाकोर म्हणाले.

मोदी गरिबांची कणव असल्याचा फक्त दिखावा करत असल्याची टीकाही त्यांनी भाषणात केल्याचं एबीपी माझाच्या वृत्तात म्हटलं आहे.

सिंचन घोटाळाप्रकरणी आणखी चार गुन्हे दाखल (प्रातिनिधिक फोटो)

सिंचन घोटाळ्यात आणखी चार गुन्हे दाखल

विदर्भ सिंचन विकास महामंडळात झालेल्या घोटाळ्याप्रकरणी नागपूर पोलिसांकडे आणखी चार गुन्हे दाखल झाले आहेत. या आधी या प्रकरणात चार गुन्ह्यांची नोंद झाली होती. त्यामुळे आता विदर्भातल्या सिंचन घोटाळ्याप्रकरणी दाखल झालेल्या गुन्ह्यांची संख्या आठवर पोहोचली आहे.

हे चारही गुन्हे मुख्यत्त्वे मोखाबर्डी आणि गोसिखुर्द या दोन महत्त्वाच्या सिंचन प्रकल्पांमधल्या कालव्यांच्या घोटाळ्यांबाबत दाखल झाल्याचं वृत्त इंडियन एक्स्प्रेसनं दिलं आहे. 

अवैध मार्गानं निविदेची किंमत वाढवणे, त्याला बेकायदेशीर मान्यता देणे अशा गोष्टींसाठी हे गुन्हे दाखल झाले आहेत. 

हे गुन्हे दाखल होत असतानाच नागपूरमध्येच काँग्रेस-राष्ट्रवादी आणि इतर विरोधी पक्षांनी सरकारविरोधात हल्लाबोल मोर्चा काढला होता. शरद पवार यांच्या नेतृत्त्वाखाली निघालेल्या या मोर्चादरम्यान पवार यांनी 'धमकी द्याल, तर सरकार उलथवू' असा थेट इशारा दिला आहे.

राजकीय नेत्यांविरोधातील खटले आता लवकर निकाली लागणार.

आमदार-खासदारांच्या 'निकाला'साठी विशेष न्यायालयं!

देशभरातील तब्बल 1581 आमदार आणि खासदार यांच्याविरोधात सुरु असलेले खटले जलद गतीनं निकालात काढण्यासाठी आता 12 विशेष न्यायालयं स्थापन करण्याचा निर्णय केंद्र सरकारनं घेतला आहे.

फौजदारी गुन्हे दाखल असलेल्या राजकीय नेत्यांवरील खटले बराच काळ प्रलंबित असतात. ते येत्या वर्षभरात निकालात काढण्याचं उद्दीष्ट समोर ठेवून हा निर्णय झाल्याची बातमी टाइम्स ऑफ इंडियानं दिली आहे.

केंद्र सरकारनं मंगळवारी सुप्रीम कोर्टात याबाबत स्पष्टीकरण दिलं. या निर्णयानंतर गंभीर गुन्हे दाखल असलेल्या आणि तरीही वेळखाऊ न्यायालयीन प्रक्रियेमुळे...\n\ntl;dr:
गुजरात निवडणुकीच्या प्रचारात विकास, धर्म आदी मुद्द्यांवर चर्चा झाल्यानंतर आता ओबीसी नेते अल्पेश ठाकोर यांनी थेट मोदींच्या जेवणाच्या थाळीत हात घातला आहे. नरेंद्र मोदी यांचा रंग आधी सावळा होता, पण नंतर दररोज चार लाख रुपयांचे मशरुम खाऊन त्यांचा रंग उजळल्याची टीका त्यांनी केली.